नीमच को मिली डायल-100 सुविधा
लंबे इंतजार के बाद बुधवार सुबह 6.30 बजे डायल-100 के 12 वाहन नीमच पहुंच गए। ये वाहन मंगलवार रात 9.30 बजे भोपाल से रवाना हुए थे। इन्हें जिला मुख्यालय समेत जिले के विभिन्न थानों पर तैनात किया जाएगा। 11 जनवरी की रात ये भोपाल स्थित कंट्रोल रूम से ऑनलाइन से जुड़ जाएंगे और सुरक्षा के लिए जिले में दौड़ने लगेंगे। इसके लिए 75 पुलिसकर्मी तैनात रहेंगे। वाहनों को फिलहाल पुलिस लाइन में खड़े किया है। रेडियो शाखा प्रभारी एमएल डेहरिया ने बताया सुविधा शुरू होने तक पुलिस लाइन में रखा जाएगा।
इन थानों में तैनात रहेंगे
रतनगढ़- 2
जावद- 2
नयागांव- 1
नीमच सिटी- 1
नीमच केंट- 2
मनासा- 1
बघाना-1
जीरन- 1
सिंगोली- 1
100 नंबर डायर करते ही सूचना भोपाल स्थित कंट्रोल रूम को मिलेगी। जहां से संबंधित डायल-100 वाहन को सूचित किया जाएगा। ये वाहन कुछ ही मिनट में मौके पर पहुंच जाएंगे। सड़क हादसा, आगजनी समेत अन्य दुर्घटना की जानकारी 100 नंबर पर दी जा सकेगी। इन वाहनों के साथ स्पोर्टिंग में फायर ब्रिगेड, एम्बुलेंस और थानों की मोबाइल वेन भी सक्रिय रहेंगी। बलवा, मारपीट, दंगे, फसाद, सड़क हादसे, लूट सहित अन्य गंभीर अपराधों की रोकथाम में यह सुविधा मददगार साबित होगी। सुविधा 24 घंटे उपलब्ध रहेगी। डॉयल-100 ऑपरेट करने के लिए जवानों व अधिकारियों को एक दिवसीय प्रशिक्षण दिया जाएगा। इसमें जिले के तीनों ब्लॉकों मनासा, जावद व नीमच में प्रशिक्षण दिया जाएगा।
24 घंटे देंगे सेवा
वाहनों की विशेषता
मोबाइल डाटा टर्मिनल, जीपीएस सिस्टम, वायरलेस सेट, टीवी के साथ ही प्राथमिक उपचार के उपकरण, ऑक्सीजन सिलेंडर और आधुनिक यंत्र से लैस हैं।
नई व्यवस्था
hin_Deva hin_Deva hin_Deva mai_Deva hne_Deva bho_Deva bho_Deva bho_Deva mag_Deva awa_Deva san_Deva bho_Deva hin_Deva hin_Deva hin_Deva hin_Deva hin_Deva